תואר שני במסלול עם תזה – אבני דרך ולו''ז

כתיבת עבודת תזה לתואר שני במחלקה, מאפשרת לסטודנטים/יות לרכוש כלים מחקריים ולהתנסות במחקר מעמיק, מתוכנן ושיטתי בעולם תוכן מוגדר, תוך יישום הידע שנלמד בקורסי התואר השני, בהנחיית חבר/ת סגל בתחום.

על המנחה של עבודת התזה להיות חבר/ת הסגל הבכיר במחלקה. החובה למצוא מנחה הינה של הסטודנט/ית, כשהמחלקה תסייע בכך ככל הניתן. המנחה י/תדריך את הסטודנט/ית בפרויקט המחקר מתחילתו ועד השלמתו. נושא המחקר ותוכנית העבודה ייבחרו ויסוכמו בהתייעצות משותפת של הסטודנט/ית עם המנחה.

במקרים מסוימים נדרש אישור לביצוע תוכנית המחקר מוועדת אתיקה או ועדה לאישור ניסויים בבעלי חיים.

הצעת המחקר תגובש ותיכתב על בסיס קריאת הספרות, ותכלול גם הכנת מתווה לתכנית המחקר ולעיתים גם תוצאות ראשוניות. ההצעה תועבר לשיפוט של חברי/ות סגל המחלקה (או ממחלקה אחרת) ויבוצעו בה תיקונים בהתאם לחוות הדעת שיתקבלו.

לאחר אישור הצעת המחקר, יושלם הליך איסוף הנתונים, עיבודם וניתוחם, ותיכתב העבודה.

במקביל לעבודת המחקר, הסטודנט/ית י/תשלים את הקורסים הנדרשים לתואר.

פירוט אבני הדרך ולוח הזמנים בלימודים לתואר שני במסלול עם תזה מפורט להלן.

|  |  |
| --- | --- |
| **שלב הצעת המחקר** | **לוח הזמנים** |
| **התקשרות והתחייבות לעבודה עם מנחה, וגיבוש נושא מחקר**   * רשימת המנחים/ות ותחומי המחקר <https://bible.biu.ac.il/faculty> * בעת ההתקשרות יש למלא טופס התקשרות עם מנחה לעבודת תזה   [התקשרות עם מנחה לעבודת התזה | המחלקה לתנ"ך ע"ש זלמן שמיר](https://eur02.safelinks.protection.outlook.com/?url=https%3A%2F%2Fbible.biu.ac.il%2Fnode%2F1644&data=05%7C02%7CBible.Dept%40biu.ac.il%7C8fa7f1ce0620496c199e08dd863dfcb7%7C61234e145b874b67ac198feaa8ba8f12%7C0%7C0%7C638814322970656774%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=%2BqQGCtmICwvC5HC6xIHY5MkeGhJO5zrs6hyCJ8FUdB8%3D&reserved=0) | שנה א', עד סוף סמסטר ב׳ |
| **כתיבת הצעת מחקר**   * הנחיות מפורטות לגבי כתיבת הצעת המחקר ניתן למצוא [בתקנון בית הספר ללימודים מתקדמים.](https://graduate-school.biu.ac.il/node/1772) * היקף הצעת המחקר יעמוד על 10 עמודים ולכל היותר 15 עמודים (לא כולל עמודי שער ורשימת מקורות). * הצעת המחקר תיבדק ותאושר על ידי המנחה. * ניתן לקבל דוגמאות להצעת מחקר במחלקה. | שנה ב', עד סוף סמסטר א׳ |
| **קבלת אישור להצעת המחקר מוועדת אתיקה\***  [ועדת אתיקה – טופס בקשה לאישור מחקר | המחלקה לתנ"ך ע"ש זלמן שמיר](https://eur02.safelinks.protection.outlook.com/?url=https%3A%2F%2Fbible.biu.ac.il%2Fnode%2F1645&data=05%7C02%7CBible.Dept%40biu.ac.il%7C8fa7f1ce0620496c199e08dd863dfcb7%7C61234e145b874b67ac198feaa8ba8f12%7C0%7C0%7C638814322970692596%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=xzT2j9Fx6q1YZW2sJoAH6iB1zT1C0Lh5EVb6DzGQ6VQ%3D&reserved=0)  \* בעת הצורך, יש לבקש אישור מוועדת הלסינקי (לדוגמה, כאשר המחקר מתוכנן להתבצע על אוכלוסיות קליניות במרפאות, בתי חולים וכדומה) או מהוועדה לאישור ניסויים בבע"ח.  קבלת אישור עשויה להיות כרוכה בהמתנה ממושכת. | שנה ב, עד סוף סמסטר א׳  (כולל חופשת הקיץ) |
| **הגשת הצעת מחקר לאחר אישור המנחה**  יש להגיש את הצעת המחקר בדוא"ל למזכירות המחלקה  **Bible.dept@biu.ac.il**  ההגשה תכלול:   1. קובץ הצעת המחקר המאושרת על ידי המנחה. 2. טופס הצעת תכנית לעבודת המחקר לתואר שני הנמצא במאגר הטפסים של התואר השני באתר [בר אילן שלי](https://biu365.sharepoint.com/SitePages/formssearch.aspx). 3. אישור ועדת אתיקה (במידה ונדרש). | עד אמצע שנה ב׳ |
| **ההצעה תועבר לשיפוט של שופט/ת פנימי/ת (או שני שופטים, בהתאם למדיניות המחלקה) מהאוניברסיטה** |  |
| **תיקון הצעת המחקר**   1. יש לתקן את הצעת המחקר תוך התייחסות למשוב של השופט/ת.   יש להגיש את הצעת המחקר המתוקנת בדוא"ל למזכירות המחלקה **Bible.dept@biu.ac.il**   1. ההגשה תכלול:   - קובץ הצעת מחקר מתוקנת.  - טופס תיקונים להצעת מחקר, הנמצא במאגר הטפסים של התואר השני באתר [בר אילן שלי](https://biu365.sharepoint.com/SitePages/formssearch.aspx).   1. מזכירות המחלקה תעביר את כל הנ"ל לדיון בבל"מ. | בתוך חודש מקבלת המשוב על הצעת המחקר |
| **שלב ביצוע המחקר** | **לוח הזמנים** |
| **איסוף הנתונים**  לאחר קבלת אישור על ההצעה מביה"ס ללימודים מתקדמים ניתן להתקדם בהתאם למתווה שבהצעה.  ניתן להתחיל באיסוף נתונים עוד בטרם אושרה הצעת המחקר ובהינתן אישורי ועדות אתיקה. | שנה ב', עד סוף סמסטר א׳ |
| **עיבוד הנתונים וכתיבת העבודה**   * [הנחיות לגבי כתיבת עבודת התזה ניתן למצוא בתקנון בית הספר ללימודים מתקדמים.](https://graduate-school.biu.ac.il/node/1773) * כתיבת העבודה תיעשה בליווי המנחה. * לעתים נדרשים מספר סבבים של תיקונים עד לקבלת אישור המנחה להגשה העבודה. | שנה ב', עד סוף סמסטר ב׳  (כולל חופשת הקיץ) |
| **שלב הגשת המחקר** | **לוח הזמנים** |
| **הגשת עבודת המחקר לאישור**  לאחר אישור המנחה יש לשלוח את הקובץ הסופי של העבודה בדוא"ל למזכירות המחלקה **Bible.dept@biu.ac.il**   * העבודה תועבר לשופט/ת פנים (או שניים, בהתאם למדיניות המחלקה) חבר/ת סגל האוניברסיטה. | שנה ב', עד סוף סמסטר ב׳  (כולל חופשת הקיץ) |
| **תיקון עבודת המחקר**  לאחר קבלת חוות הדעת השופט/ת, על הסטודנט/ית לתקן את העבודה ולהגיש למחלקה עבודה מתוקנת. | בתוך חודש מקבלת חוות דעת השופט/ת |
| **מבחן בעל-פה**   * הסטודנט/ית י/תיבחן בעל-פה בפני ועדה שתמונה על ידי הוועדה המחלקתית לתארים מתקדמים. * בוועדה ישתתפו המנחה, שופט/ת או שני שופטי פנים, ויו"ר הועדה. * בבחינה י/תציג הסטודנט/ית את תוצאות המחקר וחידושיו, תוך הפגנת בקיאות בנושא הנחקר וידע כללי בתחום הדעת. * לאחר הבחינה ייתכן ויידרשו תיקונים נוספים של עבודת התזה. על הסטודנט/ית לבצעם בטרם הגשת הגרסה הסופית של העבודה. * ציון העבודה ייקבע על ידי חברי/ות וועדת הבחינה, בשיתוף עם מנחה העבודה**.** |  |
| **הגשה סופית**  על הסטודנט/ית למלא אחר ההנחיות הנוגעות להגשת עבודת המחקר לאחר אישורה ומתן הציון, המצויות ב[תקנון בית הספר ללימודים מתקדמים](https://graduate-school.biu.ac.il/node/1773). |  |

**הערות נוספות**

* כל הטפסים ימולאו ב- WORD (ולא בכתב יד).
* ניתן להגיש את עבודת התזה במתכונת הכוללת מאמר, [פרטים בידיעון ביה"ס ללימודים מתקדמים](https://graduate-school.biu.ac.il/node/1773).